open-index/open-wikipedia-markdown huggingface dataset:
Lannoy

**Lannoy** (Nederlands: *Lanno*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Lis by Lannoy en Hem. 

Lannoy es in ippervlakte mo vrêe klêene; Mè zyn 18 ectoarn es't de derde klêenste gemêente van Vrankryk en de bebouwienge van Lannoy lôopt ton ôok hillegansn oover in da van zyn beurgemêentn. Lannoy es ôok êen van de dichtstbevolkte gemêentn van Vrankryk.

## Beziensweirdigeedn
* De Sent-Philippekerke woavan d'n ôorsproung dateert van 1509
* De pôorte van't vroeger klôoster van de Kruusbroeders

thumb|left|De pôorte van't vroeger Kruusbroederklôoster
Hem (Noorderdepartement)

**Hem** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Roboais, Lis by Lannoy, Lannoy, Toffeloare, Zelleken, Forest an de Marke, Villeneuve-d'Ascq en Croix. O de zuudkantn van Hem lôopt de Marke.

## Sport
De finoale van de koerseklassieker Parys-Roubei passeert traditionêel olangsn Hem. Ip't groundgebied van Hem ligter e kasseystrooke: 't ende van de *Secteur pavé de Willems à Hem* (secteur 2, e wa moelykker strooke van 3 ster'n).


Ofbeeldienge:Pavé_hem_4.jpg|E stik van de kasseystroke van Hem (secteur 2)
Ofbeeldienge:Pavé_hem_5.jpg|'t Ende van de kasseystroke van Hem (secteur 2)


## Beziensweirdigeedn
* De Sent-Corneillekerke in't center van Hem die oar ôorsproung eit in de tiende êeuwe
* De Sint-Theresia-van't-kindeke-Jezuskapelle ip de wyk *Hempempont*
* D'oude lêege uuzetjes ip de wyk *Hempempont* zyn erkend lyk istorisch monument
* De Sint-Pauluskerke an de place de Verdun, gebouwd in 1953
* De Sint-Jozefskerke wierd gebouwd in 1908, mo were ofgebrookn in 1999. In de plekke doavan en ze der e torre geplaceerd in 2013.
* De Sent-Andrékerke wierd gebouwd in 1968, mor es geslootn in 2011. Ze wierd ontweyd in 2016 en es nu e socioale wienkel.


Ofbeeldienge:Hem_eglise.jpg|De Sent-Corneillekerke in't center
Ofbeeldienge:Hem_rang_maisons.jpg|Uuzetjes ip de wyk *Hempempont*
Tirol (dêelstoat)

**Tirol** (Beyers: *Tiroi*) is e dêelstoat (*Bundesland*) van Ôostnryk. D' hoofdstad is Innsbruck, ook de grotste stad van de dêelstoat. 
## Geografie
De dêelstoat Tirol ligt in 't westn van Ôostnryk en bestoat uut twêe dêeln, die gescheid wordn deur de dêelstoat Salzburg (mêer bepoald 't district Zell am See). 't Grotste gebied wordt Nôord-Tirol (*Nordtirol*) genoemd en 't klêenste Ôost-Tirol (Osttirol). 

De dêelstoat grenst an Duutsland (Beyern), Zwitserland (Graubünden), Itoalië (Zuud-Tirol en Belluno) en de dêelstoatn Karinthië, Vorarlberg en Salzburg.

De belangrykste steedn zyn:

't Gebied ligt hêlegans in d' ôostelyke Alpn by de Brennerpas. Den hoogstn berg in de dêelstoat is de Großglockner (3798 meter), e dêel van d' Hohe Tauern, e langgerekt bergmassief. 

Ofbeeldienge: Blick vom Stadtturm des Alten Rathauses zum Innsbrucker Dom 2.JPG|Dom van Innsbruck
Ofbeeldienge: Kirche Kappl Tirol.jpg |Kappl in 't district Landeck
Ofbeeldienge: Tirol Hall 01.jpg |Hall in Tirol

De dêelstoat is administratief oenderverdêeld in 1 zelfstandige stad (*Statutarstadt*): Innsbruck en 8 districtn (*Bezirke*):
* Nôord-Tirol
** Landeck
** Reutte
** Imst
** Innsbruck-Land
** Schwaz
** Kufstein
** Kitzbühel
* Ôost-Tirol
** Lienz
Tirol

* Tirol (regio), een historische regio in d'Alpn, in 't nôordn van Itoalië en 't westn van Ôostnryk 
* Tirol (dêelstoat), e dêelstoat van Ôostnryk
* Nôord-Tirol, e regio in Ôostnryk
* Ôost-Tirol, e regio in Ôostnryk
* Zuud-Tirol, e regio in Itoalië
Henri I van Vrankryk

**Henri I**, van 't Huus Capet (Reims, 4 meie 1008 - Vitry-aux-Loges, 4 ogustus 1060) was keunienk van de Frankn van 1031 tout 1060. Je was de twidde zeune van de Frãnsche keunienk Robert II en Constance van Arles. 

Je wierd nog als kiend, in 1016, deur zyn voader benoemd tout hertog van Bourgondië. Loater, in 1032, gaft ie 't hertogdom an zyn joungere broere Robert I van Bourgondië.

In 1025 stierf zyn oudere broere Hugo Magnus en kwamt ie krôonprins. Ip 14 meie 1027 wierd ie in de kathedroale van Reims gekrôond tout co-keunienk.

## Vrouwn en jounges
Henri I was in 1033 verloofd me Mathilde, dochter van de Rôoms-Duutsche keizer Konrad II, mo ze stierf al in 1034.

Je trouwde nog twi kis:
*In 1034 me Mathilde van Friesland. Ze stierf in 1034
*Ip 19 meie 1051 met Anna van Kiev. Met heur haad ie vier jounges:
**Philippe I (1052-1108)
** Emma (1054-1109?)
** Robert (ca. 1055-ca. 1060)
** Hugo I van Vermandois (1057-1102)
1575

1572 - 1573 - 1574 - **1575** - 1576 - 1577 - 1578
't Joar **1575** is 't 75e joar in de 16e êeuwe volgenst de christelyke joartellienge.
thumb|Luis de Requesens
## Gebeurtenissn
* De pest sloat were toe in Europa. Allêne al in Venetië stervn mêer of 45.000 menschn, bykan e derde van de bevolkienge.
* 8 februoari - Willem van Oranje sticht den universiteit van Leidn.
* moarte - Ip initiatief van de Duutsche keizer Maximiliaan II lopt er e congres in Breda tusschn de Stoatn van Holland en de Spoansche legeranvoerder Luis de Requesens y Zúñiga. Achter de mislukkienge van de lange en bloedige belegerienge van Leidn moe Filips II van Spanje uutendelyk oenderhandeliengn toestoan.
* juni - Binst dan d' oenderhandeliengn nog bezig zyn, valln de Spoansche troepn Holland binn. 
* 12 juni - Willem van Oranje trouwt mè Charlotte van Bourbon.
* ogustus-september - Anval van 't leger van Requesens teegn de geuzn. Zyn bedoelienge is van 't nôordn van de Nederlandn of te snyen van Zêeland. 
* 8 september - Begun van de belegerienge van Woerden.
* oktober - Belegerienge van Bommenede en Zierikzee.
## Geboorn
* Mateo Romero, compositeur van de vroege barok, geboorn Mathieu Rosmarin in Luuk
;februoari
* 21 - Marten Pepijn, Broabantsche kunstschilder, geboorn in Antwerpn
## Gestorvn
;juni
* 3 - Pieter Aertsen, Hollandsche kunstschilder
;oktober
* 20 - Cornelis Floris De Vriendt, Broabantschn beeldhouwer en architect, geboorn in Antwerpn
Jheronimus Bosch

thumb|Portret van Jheronimus Bosch ca.1550, toegeschreevn an Jacques Le Boucq
**Jheronimus Bosch** ('s-Hertogenbosch, circa 1450 - doar ook begroavn, 9 ogustus 1516), postuum ook **Jeroen Bosch** of **Hiëronymus Bosch** genoemd, geboorn **Jheronimus van Aken**, was e Broabantsche kunstschilder van de Renaissance.

Je was de derde zeune van de schilder Anthonis van Aken, ofkomstig uut Neymeegn. Volgns Karel van Mander wierd 'n in 's-Hertogenbosch geboorn, moa  zyn geboorte is wel nie gedocumenteerd. 

J'is de geschiedenisboekn ingegoan ols 'den duvelmakere' en ols schilder van satirische vôorstelliengn. Je was binst zyn leevn al beroemd en je krêeg ipdrachtn van 't hertogelyk hof in Brussel. Over zyn leevn ist er styf weinig bekend en der zyn moar e klêen antal werkn die mè zekerheid an hem zyn toegeschreevn. 

## Werk
Bosch produceerde minstns zestien triptiekn, woavan dan der achte volledig intact zyn en nog e kêe vuve in fragmentn. Zyn beroemdste drieluuk is *Den Hof der Lustn* (circa 1495-1505).
Philippe I van Vrankryk

**Philippe I**, van 't Huus Capet  (Champagne-et-Fontaine, 23 meie 1052 – Melun, 29 juli 1108)  was keunienk van de Frankn van 1060 tout 1108. Je was de zeune van Henri I van Vrankryk en Anna van Kiev.

Zyn moeder gaf hem de noame 'Philippe', van de Griekse noame 'Philippos' (peirdeliefhebber). Z'introduceerde doamee e noame van Griekse origine in West-Europa, wa da styf oungeweune was vor in dien tyd.

Ip 23 meie 1059, an zyn 7 joar, wierd  Philippe in de kathedroale van Reims gekrôond tout co-keunienk en ip 25 december 1071 wierd  ie nog e ki gekrôond in de kathedroale Notre-Dame van Laon.

Achter 'n dôod van zyn voader was zyn moeder zyn regente tout an zyn 14 joar, van 1060 tout 1066. Zyn nounkel Boudewyn V, de groaf van Vloandern, was ook zyn co-regent. 

Achter 'n dôod van Boudewyn VI van Vloandern in 1070, wilde zyn broere Robrecht de Fries vechtn vo zyn erfrecht teegn Boudewyn zyn oudste zeune, Arnulf III van Vloandern en zyn moeder Richilde. In 1071 wierd de Slag by Kassel uutgevochtn. Richilde vroeg hulpe an Philippe I moar Arnulf, die nog mo 15 joar oud was, sneuvelde. Achter de Slag erkende Philippe  Robrecht de Fries als nieuwe groaf van Vloandern.

## Vrouwn en jounges
Philippe trouwde in 1072 me Bertha van Holland, stiefdochter van Robrecht de Fries en dochter van Floris I van Holland. Under jounges: 
*Constance (1078-1126).
*Louis VI (1081-1137), zyn ipvolger 
*Henri (1083-1089) 
Je liet zyn vrouwe zittn vo de snelle Bertrada van Montfort. Under huwelik wierd nie erkend deur de kerke. Under jounges:
*Philippe (ca. 1093-1133)
* Floris (1095-1119)
*Cecile (1097-1145)
1573

1570 - 1571 - 1572 - **1573** - 1574 - 1575 - 1576
't Joar **1573** is 't 73e joar in de 16e êeuwe volgenst de christelyke joartellienge.
thumb|Slag by Vlissiengn
## Gebeurtenissn
* 17 april - Slag by Vlissiengn binst de Tachtigjoarign Oorloge, e zêeslag tusschn e Spoansche vlote oender Sancho d'Avila en e geuznvlote oender Lieven Keersmaker.
* 22 april - Slag by Borsele. E Spoansche vlote vertrekt vanuut d' hoave van Antwerpn vo te probeern de steedn Middelburg en Arnemuudn te bevôorroadn, die belegerd wordn deur d' Hollanders. Ênigte scheepn sloagn derin, moa 't grotste dêel moe werekêern noar Antwerpn.
* 11 oktober - De Slag ip de Zuderzêe tusschn de woatergeuzn en e Spoansche vlote endigt in een overwinnienge vo de woatergeuzn.
* 18 december - Alva vertrekt uut Brussel en kêert were noa Spanje. Zyn ipvolger is Requesens.
## Geboorn
;oktober
* 11 - Jacobus Boonen, bisschop van Gent en eirtsbisschop van Mecheln
;november
* 30 - Aubertus Miraeus of Aubert le Mire, Broabantschn humanist, filoloog en historicus, geboorn in Brussel 
## Gestorvn
;april
* 7 - Andreas Masius of Andreas Maes, Broabantschn humanist, paster en gelêerdn in den oriëntalistiek, geboorn in Lennik
Nôord-Tirol

thumb|Nôord-Tirol  hêlegans vanboovn in 't rôod
**Nôord-Tirol** is 't grotste dêel van den Ôostnryksche dêelstoat Tirol. 't Ander dêel is Ôost-Tirol die der gin grenze mee dêelt. 

Neffest die twi regio's maktn ook Zuud-Tirol en Trentino (Welschtirol) vele êeuwn dêel uut van d' historische regio Tirol, moar achter den Êeste Weireldoorloge wierdn ze g'annexeerd deur Itoalië. Achter den oorloge wast er e serieuze bewegienge vo Nôord-Tirol te verênign mè Beyern.

Nôord-Tirol grenst an Salzburg in 't ôostn, de Duutsche dêelstoat Beyern in 't nôordn, Vorarlberg in 't westn, 't Zwitsers kantong Graubünden in 't zuudwestn en Zuud-Tirol in Itoalië in 't zuudn.
Emmerin

**Emmerin** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Arrebodem, Loos, Wattenys, Noyelles-lez-Seclin en Houplin-Ancoisne. By Emmerin ôorn ôok nog de wykn *La Nappe* en *Le Faubourg* die olletwêe mêer o de zuudkant van't center liggn. De riviere de Deule lôopt ôok nie verre van Emmerin.

## Beziensweirdigeedn
* De Sint-Bartholomeüskerke woavon 'n ôorsproung ol stamt van 1158. 't Uudig gebouw es van 1840, ton datter e nieve kerke es gebouwd ip de fundoasjes van d'oude mè da d'oude drêegde van in te stortn.
* 't Monument vo de gefusilleerd'n neefest de kerke
* D'n estaminet van de prochiezoale wierd gebouwd in 1644 in rôo'n stêen en es nu en expooziesjeruumte
* 't Moeras en 't bus van Emmerin o de zuudkant van de gemêente
* 't Oud kastêel van Emmerin es ofgebrand in 1641 en ku je nie mêe ziene
* 't Chateau de Guermanez wierd gebouwd in 1855 in d'n styl van de viftiende êeuwe

thumb|left|De Sint-Bartholomeüskerke mè 't monument
1031

1028 - 1029 - 1030 - **1031** - 1032 - 1033 - 1034
[thumb|[Henri I van Vrankryk|Henri I van Vrankryk]]
't Joar **1031** is 't 31e joar in de 11e êeuwe volgenst de christelyke joartellienge.
## Gebeurtenissn
* 20 juli - Henri I volgt zyn voader Robert II van Vrankryk ip achter zyn dôod. 

## Geboorn
* ca.1031 - Mathilda van Vloandern, keuniginne van Iengeland, dochter van Boudewyn V van Vloandern en van Adela van Mêesn 
## Gestorvn
;juli
* 20 - Robert II,  keunienk van de Frankn en hertog van Bourgondië
Loos

**Loos** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an 't stad Rysel en de gemêentn Wattenys, Emmerin, Arrebodem en Sequedin. De bebouwienge van Loos es bikkansn hillegans vergroeid me dedie van Rysel en ezo es Loos eigntlyk ne vôorstad o de zuudwestkantn van Rysel. O de nôordkantn van Loos lôopt de riviere de Deule.

## Beziensweirdigeedn en erfgoed
* 't Staduus mè 't belfort gebouwd in neo-Vlamschn styl in de joarn 1880. 't Belfort es tôope mè nen ôop and're belfortn in Vloandern en Frans-Vloandern erkend lik weirelderfgoed deur den Unesco.
* De gebouwn van de vroegere Ouze-Lieve-Vrouwe-abdeye, e middelêeuwsche cisterciënzerabdeye die van 1817 tout in 2011 gebruukt wierd lyk e prisong. De gebouwn van't prisong uut de neegntiende êeuwe wierdn ofgebrookn in 2016 en nu zyn ze bezig me dedie van d'abdeye zelve te reconstrueern.
* D'Ouze-Lieve-Vrouwe-van-Groasjekerke, die ôorsprounkelyk mor e kapelle wos gebouwd in 1591, mor ol rappe vergrôot wierd en in 1611 es ingeweyd lyk en kerke. D'oartsertoogn Albrecht en Isabella zyn der nog ip bedevoart gewist achter under plechtign intrede in Rysel.
* De Sint-Annakerke uut et begun van de neegntiende êeuwe
* De kapelle van't *chateau de Landas* uut de zeevntiende êeuwe es ôok erkend lyk istorisch monument
* Loos es ôok gekend vo zyn chimie-industrie en vo de distilloasje van alcool: de zjenivver van Loos


Image:Beffroi_de_Loos_(3).JPG|'t Staduus van Loos mè 't belfort
Image:Prison_de_Loos_-_ancienne_abbaye_(3).JPG|Zicht ip d'oude abdeye
Image:Eglise_Notre_Dame_de_Grâce_(1).jpg|D'Ouze-Lieve-Vrouwe-van-Groasjekerke
Image:Jielbeaumadier_genievre_loos_2010.jpg|Zjenivver van Loos
1060

1057 - 1058 - 1059 - **1060** - 1061 - 1062 - 1063
't Joar **1060** is 't 60e joar in de 11e êeuwe volgenst de christelyke joartellienge.
[thumb|[Philippe I van Vrankryk]]
## Gebeurtenissn
* 4 ogustus - Oender 't regentschap van zyn moeder Anne van Kiev volgt Philippe I an zyn acht joar zyn voader Henri ip ols keunienk van de Frankn. Zyn noenkel Boudewyn V, groaf van Vloandern, is zyn co-regent.
## Geboorn
* Odo Van Dôornik, gelêerdn van Lotharingen en bisschop van Koameryk
* ca.1060 - Godfried van Bouillon, hertog van Neder-Lotharingen en êen van de leiders van den Êeste Kruustocht
* ca.1060 - Godfried I van Leuven, landgroaf van Broabant, groaf van Leuven 
## Gestorvn
;ogustus
* 4 - Henri I, keunienk van de Frankn
1052

1049 - 1050 - 1051 - **1052** - 1053 - 1054 - 1055
't Joar **1052** is 't 52e joar in de 11e êeuwe volgenst de christelyke joartellienge.
thumb|Grafkist in Winchester Cathedral mè bêenders van Emma van Normandië en eur vint Knut de Grôotn
## Gebeurtenissen
* Godwin, groaf van Wessex, die verbann was noa 't Groafschap Vloandern, kêert were noar Iengeland.
## Geboorn
;meie
* 23 - Philippe I van Vrankryk, keunienk van de Frankn 
## Gestorvn
;moarte
* 6 - Emma van Normandië, keuniginne van Iengeland, Denemarkn en Nôorweegn
1108

1105 - 1106 - 1107 - **1108** - 1109 - 1110 - 1111
't Joar **1108** is 't 8e joar in de 12e êeuwe volgenst de christelyke joartellienge.
[thumb|[Philippe I van Vrankryk ip zyn sterfbedde]]
## Gebeurtenissn
* 29 juli - Louis VI (den Dikkn) volgt zyn voader Philippe I ip achter zyn dôod ols keunienk van Vrankryk.
## Geboorn
* Boudewyn IV, groaf van Henegouwn
## Gestorvn
;juli
* 29 - Philippe I van Vrankryk, keunienk van de Frankn
Ôost-Tirol

thumb|Ôost-Tirol, hêlegans reks in 't rôod
**Ôost-Tirol** is 't ôostelyk dêel van 'n Ôostnryksche dêelstoat Tirol en is gescheid van 't grotste westelyk dêel Nôord-Tirol deur de korte gemêenschappelyke grenze van Salzburg en 't Italioansche Zuud-Tirol. 't Gebied vormt administratief êen district (*Bezirk*) Lienz, ook de noame van de belangrykste stad. 

Achter den Êeste Weireldoorloge in 1918 wierdn  Zuud-Tirol en Trentino (Welschtirol) g'annexeerd deur Itoalië en doadeure kwam Ôost-Tirol een exclave. 

In Ôostnryk grenst Ôost-Tirol an de dêelstoatn Karinthië in 't ôostn en Salzburg in 't nôordn. 't Grenst ook an d' Italioansche provinsjes Zuud-Tirol (regio Trentino-Zuud-Tirol) in 't westn en Belluno (regio Veneto) in 't zuudn.
Louis X van Vrankryk

**Louis X**, de Ruuzjemoaker of de Koppegn genoemd (Frãns: le Hutin), van 't Huus Capet, (Parys, 4 oktober 1289 - Vincennes, 5 juni 1316), was keunienk van Vrankryk van 1314 tout 1316. Je wierd ip 24 ogustus 1315, tegoare me zyn twidde vrouwe Clementia van Hongareye, gekrôond in de kathedroale van Reims.

Louis X was den oudste zeune van keunienk Philippe IV le Bel en keuniginne Joanna I van Navarra. Achter 'n dôod van zyn moeder in 1305 kwamt ie keunienk van Navarra als Louis I en ook groaf van Champagne.

## Vrouwn en jounges
Louis X trouwde in 1305 me Marguerite van Bourgondië, dochter van hertog Robert II van Bourgondië. Met heur haad ie een dochter, Joanna, zyn êenigste kiend die overleefde. Marguerite wierd loater beschuldigd van overspel en ze stierf in 't gevang ip 30 april 1315.

J'hertrouwde ip 19 ogustus 1315 me Clementia van Hongareye, dochter van Charles Martel van Anjou. Clementia was nog in verwachtienge os Louis stierf an e loungountstekienge, achter e korte regerienge van 18 moandn. Under zeuntje Jean wierd e poar moandn loater geboorn, mo je leefde mo vuuf doagn.  
*1. Marguerite van Bourgondië
**Joanna II van Navarra
*2. Clementia van Hongareye
**Jean I van Vrankryk
1081

1078 - 1079 - 1080 - **1081** - 1082 - 1083 - 1084
't Joar **1081** is 't 81e joar in de 11e êeuwe volgenst de christelyke joartellienge.
[thumb|Den Duutsche keunienk [Hendrik IV (HRR)|Hendrik IV]]
## Gebeurtenissn
* Den Duutsche keunienk Hendrik IV trekt noar Itoalië vo zyn belangn te verdedign. Je bluuft doa toet 1084.
* 6 april - Van Reims toet Luuk wordt de bevolkienge 's nuchtens wakker geschud deur e krachtige eirdbevienge.
* 6 ogustus - Binst da Hendrik IV in Itoalië verbluuft, wordt Herman van Salm toet teegnkeunienk verkoozn deur d' edeln van Swaabn en Saksn. 
* 26 december - Herman van Salm wordt in Goslar gekrôond deur den bisschop van Mainz.
* Henri van Verdun, bisschop van Luuk, roept de godsvrede uut in 't bisdom Luuk.
## Geboorn
;december
* 1 - Louis VI van Vrankryk, keunienk van de Frankn
## Gestorvn
;april
* 2 - Boleslaw II, hertog en keunienk van Pooln
Louis VII van Vrankryk

**Louis VII**, de Joungn genoemd (Frãns: le Jeune), van 't Huus Capet, (1120-Parys, 18 september 1180), was keunienk van de Frankn van 1137 tout 1180. Je was de zeune van Louis VI van Vrankryk en Adelaide van Savoie. 

Ip 25 oktober 1131 wierd ie gekrôond tout co-keunienk in de kathedroale van Reims, achter da zyn oudere broere Philippe veroungelukt was me zyn peird. En achter 'n dôod van zyn voader wierd ie tout keunienk gekrôond in de kathedroale Saint-Étienne van Bourges, ip 25 december 1137. 

Je trouwde met hertoginne Eleanore van Aquitanië, êen van de rykste en machtigste vrouwn van West-Europa. Moar under huwelik wierd g'annuleerd in 1152, achter dat er gin mannelikkn ipvolger kwam. Direct achter d'annuloasje trouwde Eleanore me Henry Curtmantle, hertog van Normandië en groaf van Anjou van 't Huus Plantagenet, die in 1154 keunienk van Iengeland kwam. Met hem krêeg ze vuuf zeuns w.o. twi keuniengn van Iengeland: Richard Leeuwenhart en Jan zounder Land.

## Vrouwn en jounges
Met Eleonore van Aquitanië haad ie twi dochters:
*Marie (1145-1198)
*Alix (1151 - 1195)
Me zyn twidde vrouwe (1154) Constance van Castilië ook twi dochters:
* Marguerite (1158 - 1197)
*Adèle of Alys (1160-1220)
Me zyn derde vrouwe Adele van Champagne:
* Philippe II Auguste (1165 - 1223), zyn ipvolger
*Agnes (1171 - 1240) 

Louis VII stelde  de groaf van Vloandern Filips van den Elzas an tout roadgever en begeleider van zyn zeune en krôonprins Philippe, die ton vêertien joar oud was. Philippe wierd ip 1 november 1179 gekrôond in de kathedroale van Reims. 
E joar loater stierf Louis. J'is begroavn in d'abdye Notre-Dame-de-Barbeaux by Fontainebleau.  In 1817 hen z'hem herbegroavn in de kathedroale van Saint-Denis.
Jean I van Vrankryk

**Jean I**,  de Postuumn genoemd (Frãns: le Posthume) van 't Huus Capet, (15 november 1316 – 20 november 1316), was keunienk van Vrankryk en Navarra en groaf van Champagne als de postuum geboorn zeune en ipvolger van Louis X en van Clementia van Hongareye. Je leefde mo vuuf doagn en j'is nôoit gekrôond gewist.

Je regeerde vuuf doagn ounder 't regentschap van zyn nounkel Philippe de Langn, de groaf van Poitiers, die hem loater ipvolgde als keunienk van Vrankryk ounder de noame Philippe V

Jean I is begroavn in de Basilieke-kathedroale van Saint-Denis, by Parys.
Plassndoalevoart

[thumb|right|De Plassndoalevoart by [Snoaskerke]]
[thumb|right|De [Rattevalle|Rattevallebrugge]]
De **Plassndoalevoart** ofte 't **Kanoal Plassndoale-Nieuwpôort** es 'n kanoal in't nôord'n van West-Vloandern da de verbindienge makt tusschn 't Kanoal Brugge-Ostende by Plassndoale en den Yzer an de Ganzepôot in Nieuwpôort. De voart es 21 kilomèiters lank en eit en brêedte van apeupri 20 mèiters.

De Plassndoalevoart wierd tusschn 1632 en 1640 angeleyd lyk en alternatief vo de verzande zêeverbindienge tusschn Brugge en d'n Nôordzêe deur 't Zwin. Bist den Tachtigjoarign Ôorloge wierd den deurgank van Gent noa de Westerschelde ounmeugelyk gemakt deur de blokkoage van d'Ollanders die ulder boas ad'n gemakt oover Zêeuws-Vloandern. Ezo ad Vloandern gêen deftige verbindienge mêe mè de zêe. Ostende wierd ton nor vôorn geschoovn lyk den belangrykstn hoavn. Doamee wierd 't kanoal Brugge-Ostende angeleyd med en sas in Plassndoale. Mor ip't latste gedêelte tusschn Ostende en Plassndoale ad'n ze vrêe vele last van de getyd'n van de zêe. Doardeure ad'n ze nôod an e voarroute die nie g'affecteerd wierd deur de getyd'n, eevnwydig an de kust richtienge Nieuwpôort, Veurne en ezo vodder tout in Duunkerke via 't Kanoal Nieuwpôort-Duunkerke. De Plassndoalevoart lôopt vor en dêel in de vroegere beddienge van den Yperlee. 

Hêedn ten doage es de Plassndoalevoart mo van letter commerciëlle beteekenisse niemêe. Olangsn den noordelyke kan es't g'asfalteerde en vo 't grôotste stik ottovrye joagpad erkend lyk internationoale veloroute. 't Sluuzecomplex in Plassndoale es ôok beschermd; D'êeste sluusdeure mo je der nog me d'and bedien'n.
1120

1117 - 1118 - 1119 - **1120** - 1121 - 1122 - 1123
't Joar **1120** is 't 20e joar in de 12e êeuwe volgenst de christelyke joartellienge.
[thumb|Schipbreuke van 't ''Wit Schip'' in ['t Kanoal]] 
## Gebeurtenissn
* Lambert, kanunnik van Sint-Omoars, briengt zyn encyclopedie uut oender den titel *[[Liber Floridus]]*.
* Boudewyn IV van Henegouwn volgt, oender regentschap van zyn moeder Yolanda van Gelre, zyn voader ip ols groaf van Henegouwn.
* Karel de Goein, groaf van Vloandern, sluut e vredesverdrag met Hendrik I, keunienk van Iengeland.
* 25 november - 't *Wit Schip* zienkt in 't Kanoal by Barfleur. Den Iengelsche krôonprins William Adelin, den ênigste wettige zeune van keunienk Hendrik I, verdrienkt.  
## Geboorn
* Louis VII van Vrankryk, keunienk van de Frankn
* Everard van Yper, Vlamsche filosoof 
## Gestorvn
* Boudewyn III, groaf van Henegouwn 
;november
* 25 - William Adelin (17), krôonprins van Iengeland
Spierekanoal

[thumb|right|'t Spierekanoal by [Stêenpit]]
't **Spierekanoal** (Frans: *Canal de l'Espierres*) es 'n kanoal da de verbiendienge makt tusschn de Schelde by Spiere en 't Kanoal van Roboais an de Schreve by Leers-Nôord (wa eigntlyk geweunweg in't verlengde ligt van't Spierekanoal mor ier in Vrankryk en and're noame eit). 't Kanoal es 8,4 kilomèiters lank en lôopt vo 't grôotste stik deur Enegouwn en vo en klêen stikske (dichte by Spiere) deur West-Vloandern.

't Spierekanoal es en ounderdêel van de verbiendienge tusschn de Schelde en de Deule, tôope me 't Kanoal van Roboais en de gekanaliseerde riviere de Marke. 't Wierd gegroavn tusschn 1840 en 1843, vlak neefest 't riviertje de Grôote Spiere. 't Doel van't Spierekanoal wos ounder and're d'industrie in de streke van Rysel, Roboais en Terkoeje van stêenkooln te vôorziene. Achter de joarn 1950 gienk den traffiek en 't ounderoud van't kanoal achteruut tôope me d'achteruutgank van de zwoare in't nôordn van Vrankryk. 't Woater wos ôok vrêe vervuuld. Tusschn 1985 en 2011 voer der gin êen bôot mêer ip't Spierekanoal. Mor deur 't internationoale soamnwerkiengakkôord en restoroasjeprojekt *Blue Links* es't kanoal were bevoarboar gemakt vo bôotn van Klasse I.
Philippe V van Vrankryk

**Philippe V**, bygenoamd de Langn (Frãns: le Long) van 't Huus Capet, (Vincennes, 17 november 1293-Longchamp, Parys, 3 januoari 1322), was e zeune van keunienk Philippe IV le Bel en keuniginne Joanna I van Navarra. Als twidde zeune krêegt ie in 1311 et groafschap Poitiers. 

Je trouwde in 1307 me Joanna II, een dochter van groaf Otto IV van Bourgondië en gravinne Mahaut van Artois. 

In 1315 kwamt ie groaf van Bourgondië, achter 'n dôod van zyn 15-joarige schonbroere Robert van Bourgondië.

Zyn oudere broere Louis X volgde zyn voader ip in 1314, mo je stierf al in 1316. J'haad een dochter, Joanna II van Navarra, van zyn êeste vrouwe Marguerite van Bourgondië. Zyn twidde vrouwe Clementia van Hongareye was in verwachtienge. Philippe krêeg 't regentschap over et keunienkryk. Ip 15 november 1316 beviel Clementia van e zeune, die de noame Jean I krêeg. Je leefde mo 5 doagn en Philippe volgdeg hem ip als keunienk van Vrankryk en keunienk van Navarra (als Philippe II). 

Mo den oadel kwam in verzet, want ze steundn de dochter van zyn broere Louis X. Philippe most d'ipvolgienge van vrouwn anvechtn en je liet hem ip ground van de Salische Wet als keunienk erkenn. Ip 9 januoari 1317 liet ie hem krôonn in de kathedroale van Reims. 

## Compromis me Vloandern
Achter de vele probleemn met et ryke Groafschap Vloandern, zochtn ze een iplossienge vor e zoveelste militair conflict te vermyen. De Brugse Mettn en et feit dan de Vloamiengn Philippe IV le Bel in 1302 versleegn haan binst de Guldnspoornslag, lag nog assan ip under lever. Louis X haad doarip den export van groan en ander materioal no Vloandern verboodn in 1315.

Philippe V en groaf Robrecht van Béthune kwoamn tout e compromis in 1320: Marguerite, de twidde dochter van Philippe, wierd uutg'huwelikt an Lodewyk II van Nevers, de klêenzeune van Robrecht, die hem loater ipvolgde als Lodewyk I van Vloandern.

## Zyn jounges me Joanna II van Bourgondië
*Joanna III (1308-1347), gravinne van Bourgondië en  Artois . Ze trouwde in 1318 met Odo IV, den hertog van Bourgondië. Under zeune, Philippe van Auvergne, was de voader van Philippe van Rouvres, die trouwde mè Margaretha van Male, de dochter van Lodewyk van Male.
*Marguerite I (1309-1382), gravinne van Bourgondië en Artois. Ze trouwde in 1320 met Lodewyk van Nevers, de groaf van Vloandern.
*Isabelle (1312-1348)
*Blanche (1313-1358), nunne
*Philippe (1316-1317)
Philippe V ha gin mannelikke erfgenoamn ost ie in 1322 stierf. Doarom volgde zyn joungere broere Charles hem ip.
Godfried van Bouillon

**Godfried van Bouillon** (Bonen of Baisy-Thy, 18 september 1060 – Jeruzalem, 18 juli 1100) was (ols Godfried IV) hertog van Neder-Lotharingen en êen van de leyders van den Êeste Kruustocht. Je wierd ook uutgeroopn toet den êeste keunienk van 't keunienkryk Jeruzalem moa je refuseerde dien titel.

## Begunjoarn
Godfrieds ouders woarn groaf Eustace II van Boulogne en Ida van Verdun, zuster van hertog Godfried III van Lotharingen (met de Bulte) die hem in 1076 had angeduud ols zyn erfgenoam. Moa keyzer Hendrik IV van 't Heilig Rooms Ryk besliste van 't hertogdom an zyn eygn zeune Konrad te geevn en allêne moa Bouillon en 't markgroafschap Antwerpn an Godfried. In 1089 krêeg Godfried ton  toch 't hertogdom in handn, ols dank vo zyn dienstn in den oorloge van de keyzer teegn de  Saksn en teegn paus Gregorius VII. Je dêed belangryke schenkiengn an verschillige klôosters, lyk 't Sint-Michielsklôoster (de loatere Sint-Michielabdie) in Antwerpn, d' abdien van Munsterbilzen, Genepiën en Gorze. Je richtte in 't klôoster van Antwerpn ook drie kapelln ip, gewyd an Sinte-Moartn, an Maria Magdalena en an d' heilign Marcellinus en Petrus.

In 1095 wierd 't Concilie van Clermont g'houdn. Paus Urbanus II en Peter de Kluzenoare riepn ip vor e kruustocht  t' houdn ter bevrydienge van Jeruzalem.
Godfried gienk doarip in. Je verkocht en verpandde al zyn bezittiengn, surtout an de prins-bisschop van Luuk, inclusief 't kastêel van Bouillon.

## Êeste Kruustocht
In ogustus 1096 sloot 'n hem an by den Êeste Kruustocht, tegoare mè zyn broers Eustace en Boudewyn van Boulogne en ze vertrokkn met e leger van 40.000 man, die oender boane nog angevuld wierd met hêern en ridders, moar ook vele avonturiers, toet e leger van 100.000 man. Jeruzalem wierd in 1099 veroverd.

## Dôod
By de veroverienge ip Akko zou Godfried volgns den Arabische schryver Ibn al-Qalanisi getroffn zyn deur e pyle en doaran uutendelyk in Jeruzalem gestorvn zyn. Moa volgns de westersche schryvers Albert van Aken en Ekkehard van Aura zou Godfried binst zyn verbluuf an 't hof van Caesarea vergiftigd zyn deur den emir van die stad. Andere bronn vermeldn de pest ols reedn.

Nog vo dat 'n stierf gaf Godfried ipdracht an zyn broere Eustace, die zou werekêern  noar huus, vo drie relikwien van 't Heilig Bloed van Jezus mee te pakkn vo de steedn Bonen, Lens en Antwerpn. Zyn stoffelyk overschot zou begroavn zyn in d' Heilig Grafkerke ip Golgotha.
1289

1286 - 1287 - 1288 - **1289** - 1290 - 1291 - 1292
't Joar **1289** is 't 89e joar in de 13e êeuwe volgenst de christelyke joartellienge.
thumb|Belegerienge van Tripoli
## Gebeurtenissn
* 28 april - Val van Tripoli, veroverienge en vernietigienge van de kruusvoardersstoat, 't groafschap Tripoli (nu Libanon), deur de mamelukkn, moslimsloafsoldoatn. Hêel de christelyke bevolkienge wordt uutgemôord.
## Geboorn
;oktober
* 4 - Louis X, keunienk van Vrankryk
* 6 - Wenceslaus III, keunienk van Boheemn
## Gestorvn
* Leo III, keunienk van Armenië
Jakarta

**Jakarta**, officieel de **Specioale Hoofdstedelyke Regio Jakarta** (*Daerah Khusus Ibukota Jakarta*, *DKI*), is d' hoofdstad en regeriengszetel van de Republiek Indonesië. De stad ligt an de nôordwestkust van 't eyland Java.
Everard van Yper

**Everard van Yper** (alternatieve noamn: Everardus, Evrard, Eberhard, Eberhardus, Evrardus Yprensis, Everhardus Yprensis) (Yper, ca.1120 – achter 1190) was e Vlamsche filosoof, cisterciënzer monnik en theoloog. 

Je studeerde by de Fransche theoloog Gilbert de la Porrée (Gilbert van Poitiers), êest in Chartres en loater in Parys. Je volgdeg' hem noa Poitiers ost 'n in 1142 bisschop kwam. Je was getuge en commentateur van 't geschil tusschn zyn mêester en Bernardus van Clairvaux en je beschrêef de standpuntn van Gilbert in zyn *Dialogus Ratii et Everardi* tusschn 1191 en 1198. Den dialoog wordt gepresenteerd tusschn e brief an paus Urbanus III en een andern brief, e literaire contructie die weregoat toet 't werk van de christelyke schryver Sulpicius Severus.
Charles IV van Vrankryk

**Charles IV**, lik z'n voader bygenoamd de Schôonn (Frãns: le Bel), van 't Huus Capet, (Creil, 18 juni 1294 - Vincennes, 1 februoari 1328), was de derde zeune van keunienk Philippe IV le Bel en keuniginne Joanna I van Navarra. Je volgde z'n broere Philippe V ip als keunienk van Vrankryk en Navarra (als Charles I). Ip 9 januoari 1317 liet ie hem krôonn in de kathedroale van Reims. Je regeerde  van 1322 tout an z'n dôod.

Deurdat ie en zyn twi oudere broers (de drie zeuns van Philippe le Bel]]) gin mannelikke erfgenoamen haan, wast ie de latste keunienk van 't Huus Capet. 

Zyn oudste broere Louis X haad een dochter, Joanna II van Navarra. Zyn postuum geboorn zeune, Jean I, leefde mo vuuf doagn.
Zyn twidde broere Philippe V ha vor an de macht te kunn kommn, d'ipvolgienge van vrouwn moetn anvechtn ip ground van de Salische Wet. Mo doadeure kostn zyn eign dochters hem ook nie ipvolgn. En Charles IV haad ook gin zeuns.

Als ipvolger wierd er nu gekeekn noar e mannelikke noakommelienk van ofwel Isabelle, een dochter van Philippe le Bel, ofwel van zyn joungere broere Charles, de groaf van Valois. Edward III van Iengeland, de zeune van Isabelle, vound dat 'n me zyn Frãnsche moeder recht haad ip de Frãnsche trôone. Mo de zeune van Charles van Valois, Philippe, wierd verkoozn deur den oadel en azo wierd et Huus Valois gesticht. Philippe volgde Charles IV ip als Philippe VI van Vrankryk.

## Ipstand van de Vlamsche keirels
Charles IV was nog mo keunienk en direct wierd ie al geconfronteerd met de Boerenipstand van Kust-Vloandern, een ipstand van *keirels* in 't Vlams kustgebied, die uutbrak in 1323 ounder leidienge van Klaas Zannekin. 

De groaf van Vloandern, Lodewyk I, liet de Vloamiengn hooge belastiengn betoaln in ipdracht van Charles IV.

De inweuners van de kasselryen Veurn, Bergn, Belle, Kassel, Poperienge en Broekburg verêenigdn under en wildn nie me betoaln. 
De groaf wildeg hem nie loatn kenn en je dreigde van under macht en privileges of te pakkn.  

In 1325 bezette Zannekin Nieuwpoort, Veurn,  Yper en Kortryk. In Kortryk kost ie zelfs de groaf vangn. Je probeerde loater ook Gent en Oudenoarde te bezettn, mo da mislukte. In februoari 1326 kwam Charles IV tussn en Lodewyk I wierd bevryd. Ze kwoamn overêen me de *Vrede van Arques*.

Mo de vrede blêef nie deurn. In 1328 vroeg de groaf hulpe an de nieuwe keunienk Philippe VI en ip 23 ogustus kost Vrankryk de Vloamiengn versloan in de Slag by Kassel.

## Vrouwn en jounges
Charles IV trouwde drie kis. Vuuve van zyn zes jounges zyn jounk gestorvn. Allêene zyn joungste en postuum geboorn dochter kwam ouder. Ze wierd twi moandn achter 'n dôod van heur voader geboorn. Binst die twi moandn was zyn kozn Philippe VI regent in ofwachtienge van de geboorte. En angezien dat et were e meisje was, kost ie keunienk van Vrankryk wordn.

Charles IV trouwde in:
*1307 me Blanche van Bourgondië, dochter van groaf Otto IV van Bourgondië. Ze zyn geschid in 1322. Under jounges:
**Philippe (1314 -1322)
**Jeanne (1315-1321)
*1322 me Marie van Luxemburg, dochter van keizer Hendrik VII 
**Louis (1324)
*1324 me Jeanne van Évreux
**Jeanne (1326-1327)
**Marie (1327-1341)
**Blanche (1328-1393)
Kluusbergn

**Kluusbergn** es 'n gemêente die in 't zuudwestn van Ôost-Vloandern ligt, teegn de schreeve mè West-Vloanderen en Enegouwn. D'ôofdplekke van de gemêente es Berchem. Der weunn apeupri 6.400 miensn in Kluusbergn. De fuuzjegemêente, die genoemd es nor de Kluusberg in't zuud'n, ligt in't heuvelachtige landschap van de Vlamsche Ardenn an de rekse kant van de Schelde. O de zuudkantn ligt de Woalse fuuzjegemêente Mont-de-l'Enclus, die ôok nor de Kluusberg genoemd es, mo ton in't Frans. 

## Dêelgemêentn en liggienge
De fuuzjegemêente Kluusbergn bestoat uut vier dêelgemêentn: Berchem, Kwoaremong, Ruyen en Zulzêke

Kluusbergn grenst an volgende dorpn en gemêentn:

thumb|left|400px|Kluusbergn, dêelgemêentn en beurgemêentn. De gilwe gebied'n zyn bebouwde ippervlaktes
Grôotn Belt

thumb|right|Den Grôotn Belt in't midd'n van de koarte tusschn Seeland en Funen
thumb|right|De Grôote Beltbrugge
Den **Grôotn Belt** (Dêens: *Storebælt*) es e zêestroate geleegn tusschn de Dêensche eylandn Seeland (*Sjælland*) en Funen (*Fyn*). Sedert 1997 zyn de eylandn verbond'n deur de Grôote Beltbrugge.

Den Grôotn Belt es de grôotstn van de drie zêestroatn die 't Kattegat mè den Ôostzêe verbiend'n (d'and're zyn de Sont en den Klêen'n Belt) . Den Grôotn Belt es 60 kilomèiters lank en 16 tout 32 kilomèiters brêe. In de zêestroate liggn twêe grôotere eylandn: Sprogø in't nôord'n en Langeland in't zuud'n. By Sprogø spletst den Grôotn Belt em in en ôostelyk en westelyk kanoal.

In de zêestroatn van Deenemarkn eit de Dêensche regeerienge langn tyd tol g'offn vo de passeer'nde scheepn: de Sonttol. In 1857 wierd iermee gestopt by mounde van 't Verdrag van Koopnoagn. Tesedert ôorn de woatern van den Grôotn Belt by d'internationoale woatern.
Charles van Valois

**Charles van Valois**, van 't Huus Capet, (12 moarte 1270 -16 december 1325), was e zeune van keunienk Philippe III van Vrankryk en Isabel van Aragón. Je was e joungere broere van Philippe IV le Bel. 
In 1284 gaf zyn voader hem den titel van groaf van Valois. In 1290 kwamt ie ook groaf van Anjou en Maine, deur zyn huwelik me Marguerite van Anjou. 

Deurda de zeuns van zyn oudere broere Philippe le Bel gin mannelikke erfgenoamn haan, kwam Charles de stamvoader van et Huus Valois. In 1328, drie joar achter zyn dôod, volgde zyn zeune, Philippe van Valois, Charles IV ip als Philippe VI van Vrankryk. 

Charles van Valois trouwde drie kis:
#In 1290 me Marguerite van Anjou, gravinne van Anjou en Maine, dochter van Charles II van Anjou en Maria van Hongareye (1257-1323). Under zeune Philippe van Valois was den êeste Frãnsche keunienk van 't Huus Valois.
#In 1302 me Catherine van Courtenay.
#In 1308 me Mathilde van Châtillon.
1569

1566 - 1567 - 1568 - **1569** - 1570 - 1571 - 1572
't Joar **1569** is 't 69e joar in de 16e êeuwe volgenst de christelyke joartellienge.
thumb|Filips van Marnix van Sint-Aldegonde
## Gebeurtenissn
* De schatkiste gerakt uutgeput en Alva, landvoogd van de Nederlandn, roept de Stoatn Generoal byêen vo drie nieuwe belastiengn in te voern, w.o. de *Tienste Pennienk*, vo de bezettiengstroepn te betoaln. Da resulteert in een enorm volksprotest.
* Ip andriengn van Lodewyk van Nassau wordt Adrien de Bergues benoemd toet admiroal van de geuznvlote.
* Filips van Marnix van Sint-Aldegonde publiceert zyn satirisch geschrift *Den Byencorf der H. Roomsche Kercke*.
## Geboorn
* ca.1569 - Frans Pourbus de Joengn,  Broabantsche kunstschilder en zeune van Frans Pourbus den Oudn
* Ambrogio Spinola, Italioansche militair by 't Spoans leger in de Tachtigjoarign Oorloge
## Gestorvn
;september
* 9 - Pieter Bruegel den Oudern, Broabantsche kunstschilder
Klêen'n Belt

thumb|right|Den Klêen'n Belt links ip de koarte tusschn Jutland en Funen
thumb|right|'t Smolste stik van den Klêen'n Belt mè de twêe bruggn
Den **Klêen'n Belt** (Dêens: *Lillebælt*, Duuts: *Kleiner Belt*) es e zêestroate in Denemarkn geleegn tusschn 't schiereyland Jutland en 't eyland Funen (*Fyn*).

Den Klêen'n Belt es de klêenst'n van de drie zêestroatn die 't Kattegat mè den Ôostzêe verbiend'n (d'and're zyn de Sont en den Grôotn Belt). Den Klêen'n Belt es apeupri 50 kilomèiters lank en varieert in brêedte van 800 mèiters tout 25 kilomèiters. In de zêestroate liggn der teffrente klêene eylandjes. Der passeern masse scheepn deure en 't es ôok populair by duukers deur de gezounkn scheepn en archeologische sites ounder woater.

Twêe bruggn goan oover den Klêen'n Belt by Middelfart, woa dat'n ip zyn smolst es. D'Oude Klêene Beltbrugge uut 1935 wierd nu gebruukt vo 't lokoale verkêer tusschn Middelfart en Fredericia en ôok vo de trings tusschn Jutland en Funen en ezo vodder noa Seeland. De Nieve Klêene Beltbrugge uut 1970 es ollene mor vo otto's en makt dêel uut van de E20-ottostroade.

In de neegntiende êeuwe beschouwdn de veurstanders van de Duutsche êenmoakienge den Klêen'n Belt lyk de nôordelykke grenze van Duutsland en de zêestroate es ezo ôok vermeld in Ernst Mortiz Arndt z'n lied *Was ist des Deutschen Vaterland?* (1813) en ôok in't *Deutschlandlied* (1841). Da toogt da de schreeve tusschn Duutsland en Denemarkn deur d'êeuwn teffrente kêern es verschoovn, mè da d'uudige Dêense regio Zuud-Jutland in tydde dêel uutmakte van't ertogdom Sleeswyk.
Sardinië

**Sardinië** (Italioans: *Sardegna*, Sardyns: *Sardinna*, *Sardinya* ofte *Sardinia*) es 'n eyland in de Middellandsche Zêe en en ottonome regio van Itoalië mè en ippervlak van 24.090 vierkante kilomèiters en e grôo anderolf miljoen inweuners. D'n ôofdstad es Cagliari, wa o de zuudkuste van't eyland ligt.

O d'ôostnkantn van Sardinië ligt de Tyrreensche Zêe en o de nôordkantn es't geschêed van't eyland Corsica (wa by Vrankryk ôort) deur de Stroate van Bonifacio. Sardinië ligt vrêe verre o 't westn van Itoalisch schiereyland en èit dordeur en eign karakter en geschiedenisse. Ôok zyn der in Sardinië teffrente dialektn die nie echt trekk'n ip 't Italioans van't vasteland.

## Administratieve indêelienge
De regio Sardinië es sedert d'ervormienge in 2016 ingedêeld in 4 provinsjes en 1 metropolitoane stad:
thumb|150px|left|<center>Provinsjes van Sardinië
1568

1565 - 1566 - 1567 - **1568** - 1569 - 1570 - 1571
't Joar **1568** is 't 68e joar in de 16e êeuwe volgenst de christelyke joartellienge.
thumb|Oenthoofdienge van de groavn Egmont en Hoorn in Brussel
## Gebeurtenissn
* 19 januoari - De Road van Beroertn (e rechtbank, ingesteld deur den hertog van Alva noamns keunienk Filips II van Spanje) voardigt een arrestoasjebevel uut teegn Willem van Oranje. Zyn bezittiengn in de Nederlandn wordn verbeurdverkloard.
* 14 februoari - Prins Philips Willem, zeune van Willem van Oranje, studeert in Leuven en je wordt deur Alva, mè schendienge van d' universiteitsprivileges, ipgepakt en via Brussel noa Spanje gevoerd. 
* 5 juni - Oenthoofdienge van de groavn Egmont en Hoorn ip de Grôte Markt in Brussel, in ipdracht van Alva, ip groend van majesteytsschennisse
## Geboorn
* Jan Brueghel den Oudn,  Broabantsche kunstschilder
## Gestorvn
;februoari
* 15 - Hendrik van Brederode, Broabantsche militair
;juni
* 5 - De groavn Egmont en Hoorn
;oktober
* 14 - Jacques Arcadelt, zanger en compositeur van de Franco-Vlamsche Schole, geboorn in Noamn
1294

1291 - 1292 - 1293 - **1294** - 1295 - 1296 - 1297
't Joar **1294** is 't 94e joar in de 13e êeuwe volgenst de christelyke joartellienge.
thumb|Hertog Jan I van Broabant en zyn vrouwe Margaretha van Dampierre
## Gebeurtenissn
* Nieuw handelsconflict tusschn Vloandern en Iengeland. De grotste slachtoffers zyn de loaknsteedn van Vloandern. Den Iengelsche keunienk Edward I platst een embargo ip den uutvoer van wulle noa Vloandern. D' invoerhoave van Iengelsche wulle wordt verplatst noa Dordrecht.
* 3 meie - 't Hertogdom Broabant is in de rouwe. Hertog Jan I is an zyn ende gekommn by e steekspel. Zyn zeune Jan II volgt hem ip. 
## Geboorn
* Johanna van Valois, gravinne van Henegouwn, Holland en Zêeland
;juni
* 18 - Charles IV, keunienk van Vrankryk en Navarra
## Gestorvn
;meie
* 3 - Jan I, hertog van Broabant en Limburg
Noyelles by Sikelin

**Noyelles by Sikelin**, ofte geweun in't kort **Noyelles** (Frans: *Noyelles-lès-Seclin*), es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Wattenys, Sikelin, Houplin-Ancoisne en Emmerin.

't Achtervoegsel "by Sikelin" ofte "-lès-Seclin" stoat by de noame van de gemêente vo nie te verwarrn me and're plekkn in Vrankryk die Noyelles noem'n.

## Beziensweirdigeedn
* De Sint-Moartnskerke, dateert van de zestiende êeuwe en es sedert 1969 erkend lyk istorisch monument.
* D'Ouze-Lieve-Vrouwe-van-Lourdeskapelle, gebouwd in 1929
* 't *Hôtel Echevinal* ("Scheepn'nbank"), gebouwd in 1773 en diende lyk staduus tout in 1976, es sedert 2013 ôok erkend lyk istorisch monument


Image:Eglise_Saint-Martin_de_Noyelles-lès-Seclin_3.jpg|De Sint-Moartnskerke
Image:Noyelles-lès-Seclin,_L%27Hôtel_Echevinal_(1773).jpg|*Hôtel Echevinal*
Houplin-Ancoisne

**Houplin-Ancoisne** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Arrebodem, Emmerin, Noyelles by Sikelin, Sikelin, Gondecourt en Santn. De riviere de Deule strôomt o de westkantn van Houplin-Ancoisne. O de zuudkantn lôopt ôok nog 't Kanoal van Sikelin, wa in tydde gegroavn es vo de commerce en de drainoage van't woater uut de moerassn, mo die nu surtout wierd gebruukt vo langsn te wandeln of in villo te ry'n.

## Beziensweirdigeedn
* De Sinte-Moartn-van-Houplinkerke, woavan 'n ôorsproung ol dateert van de twoalfde-dertiende êeuwe, es erkend lyk istorisch monument sedert 1966.
* D'Ouze-Lieve-Vrouwe-van-Lourdeskerke, gebouwd in 1901 en gerenoveerd in 2012.
* 't Mozaïekpark
* De joagpoadn olangsn de Deule en 't Kanoal van Sikelin


Image:Église_Saint-Martin_d%27Houplin_2.jpg|De Sinte-Moartn-van-Houplinkerke
Image:Houplin-Ancoisne_Église_Notre_Dame_de_Lourdes.JPG|D'Ouze-Lieve-Vrouwe-van-Lourdeskerke
Image:2016-12-15_Houplin-Ancoisne_(11).JPG|De Deule by Houplin-Ancoisne
Image:2016-12-15_Houplin-Ancoisne_(17).JPG|'t Kanoal van Sikelin
Trentino-Zuud-Tirol

**Trentino-Zuud-Tirol** (Italioans: *Trentino-Alto Adige*, Duuts: *Trentino-Südtirol*) is een autonome regio in 't nôordn van Itoalië. D'n hoofdstad is Trento.

## Geografie
Trentino-Zuud-Tirol grenst an de volgnde gebiedn:
* Regio Veneto (provinsjes Belluno, Vicenza en Verona)
* Regio Lombardeye (provinsjes Brescia en Sondrio)
* Ôostnryk (dêelstoatn Tirol en Salzburg)
* Zwitserland (kantong Graubünden).

## Administratieve indêlienge
De regio is ingedêeld in 2 provinsjes: Zuud-Tirol in 't nôordn en Trentino in 't zuudn:
thumb|left|<center>Provinsjes van Trentino-Zuud-Tirol
 
 
De provinsje Zuud-Tirol is vo 't grotste dêel Duutstoalig met een Italioansche en e klêene Ladinische minderheid. De provinsje Trentino is verre hêlegans Italioanstoalig mè styf klêene Duutsche en Ladinische (Reto-Romoansche) minderheedn. 

Van de totoale bevolkienge spreikt oengeveer tjestig percent Italioans, bykan vêertig percent Duuts en ênigte percentn Ladinisch. 

Sedert 1971 ligt 't zwoartepunt van de macht by de twei provinsjes en speelt d'n autonome regio Trentino-Zuud-Tirol e beperkte, coördineernde  rolle.
1325

1322 - 1323 - 1324 - **1325** - 1326 - 1327 - 1328
't Joar **1325** is 't 25e joar in de 14e êeuwe volgenst de christelyke joartellienge.
thumb|Alfons IV van Portugal
## Gebeurtenissn
* Alfons IV wordt keunienk van Portugal achter den dôod van zyn voader Dionysius.
## Geboorn
* Maria van Broabant, dochter van hertog Jan III van Broabant
## Gestorvn
* Willem Wenemaer, Gentsche ridder
;december
* 16 - Charles van Valois, groaf van Valois en Anjou
Willem Wenemaer

**Willem Wenemaer** († 1325) was e Gentsche ridder. Je was getrouwd  mè Margaretha Sbrunen. Je richtte in 1323 tegoare met eur 't Sint-Laurentiushospitoal ip, ook wel Wenemaershospitoal genoemd, ip de Sint-Veerleplatse van nu in Gent.

De Willem Wenemaerstroate in Gent is noar hem vernoemd.
## Externe link
* Bouwkundig erfgoed: Wenemaershospitoal
Bouwkundig erfgoed in Poperienge

**Lyste van bouwkundig erfgoed in [[Poperienge]]**:

## Externe koppelienge
*Erfgoed Poperienge
## Kykt ook noa
* Bouwkundig erfgoed in Krombeke
* Bouwkundig erfgoed in Proovn
* Bouwkundig erfgoed in Reningelst
* Bouwkundig erfgoed in Roesbrugge-Hoarienge
* Bouwkundig erfgoed in Woatou
Emilia-Romagna

**Emilia-Romagna** es e regio in't nôord'n van Itoalië mè en ippervlak van 22.452,78 vierkante kilomèiters en juuste gin 4,5 miljoen inweuners. D'n ôofdstad es Bologna.

Emilia-Romagna ligt vo't grotste stik in de Po-vlakte. De regio es doamee êen van de plattere en dichtstbevolkte van Itoalië. De zuudkant van Emilia-Romagna es mêer euvelachtig en wa minder bevolkt, mè da je doa dichter teegn d'Oapenynn'n zit. 't Grenst in't nôord'n an de regio's Veneto en Lombardeye, in't westn vor en klêen stik an Piëmonte, in't zuudwestn an Ligurië en in't zuud'n an Toscoane en de Marche en ôok an't ministoatje San Marino. O d'ôostkantn van Emilia-Romagne ligt d'Adrioatische Zêe.

## Administratieve indêelienge
De regio Emilia-Romagna es ingedêeld in 8 provinsjes en 1 metropolitoane stad:
thumb|300px|left|<center>Provinsjes van Emilia-Romagna
Noyelles

Der zyn in't nôordn'n van Vrankryk teffrente plekkn die Noyelles noemn:
* Noyelles by Sikelin, e gemêente in't Nôorderdepartement in Rysels-Vloandern
* Noyelles by Vermelles, e gemêente in't Nauw van Kales in Artesië, nie verre van Bethune
* Noyelles an de Schelde, e gemêente in't Nôorderdepartement vlakby Koameryk
* Noyelles an de Samber, e gemêente in't Nôorderdepartement in de Avesnois
* Noyelles an de Selle, e gemêente in't Nôorderdepartement  ounder Valencyn
* Noyelles an zêe, e gemêente in't departement van de Somme, vlakby de moundienge van de Somme
* Noyelles-Godault, e gemêente in't Nauw van Kales, neefest Hénin-Beaumont
* Noyelles ounder Bellonne, e gemêente in't Nauw van Kales, nie verre van Dowoai
* Noyelles ounder Lens, e gemêente in't Nauw van Kales neefest de stad Lens
* Pont-Noyelles, e gemêente in't departement van de Somme by Amiens

Der zyn ôok twêe gemêentn mè "Noyelle" in ulder noame:
* Noyelle-Vion, e gemêente in't Nauw van Kales
* Tigny-Noyelle, e gemêente in't Nauw van Kales
Somme

* Somme (riviere): e riviere in Vrankryk die oar noam gaf an't gelyknoamige departement
* Somme (departement): e Frans departement in de regio Hauts-de-France
* E somme es ôok d'uutkomste o je in de wiskunde en uptellienge makt.